## **К ОПУБЛИКОВАНИЮ**

## КОМИ РЕСПУБЛИКАСА ЮРАЛЫСЬЛӦН

**ИНДӦД**

**«Содтӧд дасьлун режим пыртӧм йылысь»**

**Коми Республикаса Юралысьлӧн 2020 во рака тӧлысь**

**15 лунся 16 №-а Индӧдӧ вежсьӧмъяс пыртӧм йылысь**

Шуа:

1. Пыртны «Содтӧд дасьлун режим пыртӧм йылысь» Коми Республикаса Юралысьлӧн 2020 во рака тӧлысь 15 лунся 16 №-а Индӧдӧ вежсьӧмъяс содтӧд серти.

2. Тайӧ Индӧдыс вынсялӧ сійӧс официальнӧя йӧзӧдан лунсянь.

Коми Республикаса Юралысь В. Уйба

Сыктывкар

2020 вося вӧльгым тӧлысь 18 лун

128 №

Коми Республикаса Юралысьлӧн

2020 во вӧльгым тӧлысь 18 лунся 128 №-а Индӧд дорӧ

СОДТӦД

«Содтӧд дасьлун режим пыртӧм йылысь» Коми Республикаса Юралысьлӧн 2020 во рака тӧлысь 15 лунся 16 №-а Индӧдӧ пыртӧм

**ВЕЖСЬӦМЪЯС**

«Содтӧд дасьлун режим пыртӧм йылысь» Коми Республикаса Юралысьлӧн 2020 во рака тӧлысь 15 лунся 16 №-а Индӧдын:

1. 11 пунктын «спортивнӧй» кывъяс бӧрын содтыны «(19.151 пунктын индӧмаяс кындзи)» кывъяс.

2. 161 пунктын «спортивнӧй» кывъяс бӧрын содтыны «19.151 пунктын индӧмаяс кындзи)» кывъяс.

3. Содтыны татшӧм сюрӧса 19.151 пункт:

«19.151. 2020 вося вӧльгым тӧлысь 19 лунсянь позьӧ нуӧдны ывла вылын видзӧдысьястӧг Ставроссияса официальнӧй спорт ордйысьӧмъяс да тренировочнӧй мероприятиеяс COVІD-19 паськавны вермигӧн спорт организацияяслысь удж котыртӧм серти методика вӧзйӧмъяссӧ олӧмӧ пӧртӧмӧн, кутшӧмъясӧс 2020 вося ода-кора тӧлысь 25 лунӧ вынсьӧдісны Ньӧбысьяслысь инӧдъяс да мортлысь бур олӧм доръян юкӧнын дӧзьӧр нуӧдысь федеральнӧй службаӧн юрнуӧдысь, Россия Федерацияса юралысь канму санитарнӧй врач, да сэк, кор ордйысьӧмъясын да тренировочнӧй мероприятиеясын участвуйтысьяслӧн, а сідзжӧ найӧс колльӧдысь йӧзлӧн эм ПЦР-тестъяс серти отрицательнӧй бӧртасъяс, кутшӧмъясӧс босьтӧма Коми Республика мутасӧ воан лунӧдз 3 лунысь абу водзджык (Коми Республика мутасын олысьяслы – босьтӧма Ставроссияса официальнӧй спорт ордйысьӧмъяс да тренировочнӧй мероприятиеяс нуӧданінӧ воан лунӧдз 3 лунысь абу водзджык).».

4. 19.16 пунктса 2 пунктулын «спорт мероприятиеяс» кывъяс бӧрын содтыны «, кутшӧмъясӧс абу индӧма 19.151 пунктын,» кывъяс.